### Likumprojekta „Grozījumi Uzturlīdzekļu garantiju fonda likumā” anotācija

|  |
| --- |
| **I. Kādēļ normatīvais akts ir vajadzīgs** |
| 1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Likumprojekts izstrādāts, izpildot Ministru kabineta komitejas 2009. gada 8. jūnija sēdē doto uzdevumu (prot. Nr.20, 2.§), kā arī izpildot Ministru prezidenta 2009. gada 6. oktobra rezolūciju Nr. 111-1/160 līdz šī gada 9. oktobrim plkst. 12:00 iesniegt Valsts kancelejā ar Tieslietu ministriju un Finanšu ministriju saskaņotus visus likumprojektus, kas iekļaujami likumprojekta „Par valsts budžeta 2010. gadam” paketē. |
| 2. Pašreizējās situācijas raksturojums | Saskaņā ar Uzturlīdzekļu garantiju fonda likuma 2. un 3. pantu likuma mērķis ir nodrošināt, lai tiktu īstenotas bērna tiesības uz sociālo nodrošinājumu, izveidojot Uzturlīdzekļu garantiju fondu minimālo uzturlīdzekļu izmaksai. Uzturlīdzekļu garantiju fonds (turpmāk — Fonds) ir valsts budžetā paredzētais līdzekļu kopums bērna nodrošināšanai ar uzturlīdzekļiem, ja tiesas nolēmuma par uzturlīdzekļu piedziņu izpilde [Civilprocesa likumā](http://pro.nais.lv/naiser/text.cfm?Ref=0103012004061732769&Req=0103012004061732769&Key=0103011998101432785&Hash=" \o "Civilprocesa likums" \t "_top) noteiktajā kārtībā atzīta par neiespējamu vai parādnieks tiesas nolēmumu par uzturlīdzekļu piedziņu pilda, bet nenodrošina to minimālo uzturlīdzekļu apmēru, kādu, pamatojoties uz Civillikuma 179. panta piekto daļu, noteicis Ministru kabinets. Fonda līdzekļu turētājs ir Uzturlīdzekļu garantiju fonda administrācija (turpmāk – Administrācija). Saskaņā ar Uzturlīdzekļu garantiju fonda likuma 4. pantu Administrācija veic šādus uzdevumus:1) piesaista, uzkrāj un izmaksā Fonda līdzekļus atbilstoši šā likuma 3. panta pirmajā daļā norādītajam mērķim;2) mērķtiecīgi un efektīvi apsaimnieko Fonda līdzekļus, kā arī nodrošina to izlietojuma kontroli;3) [Ministru kabineta noteiktajā kārtībā reģistrē](http://pro.nais.lv/naiser/text.cfm?Ref=0103012004061732769&Req=0103012004061732769&Key=0101032007112000781&Hash=" \o "Kārtība, kādā reģistrē personas, kurām izmaksāti uzturlīdzekļi no Uzturlīdzekļu garantiju fonda, un parādniekus, kā arī izsniedz" \t "_top) personas, kurām izmaksāti uzturlīdzekļi no Fonda, un parādniekus.Uzturlīdzekļu garantiju fonda likuma 6. panta pirmā daļa noteic, ka finanšu līdzekļi šā likuma 3. panta pirmajā daļā minētā mērķa sasniegšanai un Administrācijai tiek paredzēti likumā par valsts budžetu kārtējam gadam kā atsevišķas programmas (apakšprogrammas).Saskaņā ar Ministru kabineta 2003. gada 1. jūlija noteikumu Nr. 348 „Noteikumi par minimālo uzturlīdzekļu apmēru bērnam” katra vecāka pienākums ir katru mēnesi nodrošināt saviem bērniem minimālos uzturlīdzekļus šādā apmērā:a) katram bērnam no viņa piedzimšanas līdz 7 gadu vecuma sasniegšanai – 25 % apmērā no Ministru kabineta noteiktās minimālās mēneša darba algas (t.i., 45 lati);b) katram bērnam no 7 gadu vecuma sasniegšanas līdz 18 gadu vecuma sasniegšanai – 30 % apmērā no Ministru kabineta noteiktās minimālās mēneša darba algas (t.i., 54 lati).Tādējādi likumā paredzētajos gadījumos uzturlīdzekļu izmaksa no Fonda līdzekļiem tiek nodrošināta šajos noteikumos noteiktajā apmērā.Administrācija praksē nereti konstatē, ka iesniedzējam tiek veiktas uzturlīdzekļu izmaksas, laikā, kad:1) bērns, par kuru uzturlīdzekļi tiek maksāti, dzīvo pie parādnieka;2) parādnieks regulāri vai arī neregulāri pārskaita noteiktas naudas summas iesniedzējam;3) iesniedzējs ilgstoši atrodas ārvalstīs, bet bērns atrodas Latvijā citu personu faktiskā aprūpē, bet Administrācijas izmaksāto naudu iesniedzējs tērē pēc saviem ieskatiem, nevis bērna vajadzībām. Šādos gadījumos atbilstoši likuma mērķim un loģikai nav pamata turpināt izmaksu bērna uzturēšanai, jo faktiski bērns neatrodas iesniedzēja aprūpē. Termins „faktiski neaprūpē” ir nostiprināts tiesu praksē, ar to saprotot, ka vecākam bērna aprūpes tiesības juridiski nav atņemtas, bet vecāks faktiski neveic bērna aprūpi. Turklāt Valsts sociālo pabalstu likuma 16. pantā trešajā un piektajā daļā viens no pabalsta saņemšanas kritērijiem ir „faktiski audzina” bērnu, ar to saprotot personu, kura ikdienā rūpējas par bērnu. Saskaņā ar Civillikuma 177. pantu bērna aprūpe nozīmē viņa uzturēšanu, t.i., ēdiena, apģērba, mājokļa un veselības aprūpes nodrošināšanu, bērna kopšanu un viņa izglītošanu un audzināšanu. Bez tam Administrācijas praksē ir konstatēti gadījumi, kad vecākiem aprūpes tiesības nav atņemtas, bet tiesa par labu vecmāmiņai, kura faktiski audzina bērnu, ir nolēmusi piedzīt uzturlīdzekļus no bērna vecākiem, neskatoties uz to, ka vecmāmiņa nav bijusi iecelta par aizbildni.Uzturlīdzekļi atbilstoši Uzturlīdzekļu garantiju fonda likuma 8. pantam tiek izmaksāti iesniedzējam, proti, fiziskai personai, kuras aprūpē ir bērns un kura Administrācijai ir iesniegusi iesniegumu par uzturlīdzekļu izmaksu. Nereti Administrācijā iesniegumu par uzturlīdzekļu izmaksu iesniedz persona, kura kopā ar bērnu dzīvo, piemēram, Baltkrievijā, Krievijā, Moldovā u.c. valstīs. Ņemot vērā to, ka dokumenti ir iesniegti un noformēti atbilstoši normatīvajiem aktiem, Administrācijai ir jāpieņem pozitīvs lēmums, proti, lēmums par uzturlīdzekļu izmaksu. Ja iesniedzējs ar bērnu atrodas ārvalstīs, tad Administrācijai nav nekādas iespējas pārliecināties par to, vai iesniedzējam ir/nav atņemtas aprūpes/aizgādības tiesības, iesniedzējs ir miris, bērns ir miris, kā arī par to, vai nepastāv kādi citi apstākļi, kuru dēļ zūd tiesiskais pamats uzturlīdzekļu izmaksai. Izpētot ārvalstu praksi secināts, ka nosacījums, ka uzturlīdzekļu saņēmējam kopā ar bērnu pastāvīgi ir jādzīvo valstī, no kuras uzturlīdzekļu maksājumi tiek saņemti, ir noteikts Austrijā, Dānijā, Igaunijā, Lietuvā, Norvēģijā, Portugālē, Spānijā, Slovēnijā, Somijā, Vācijā un Zviedrijā. Tādējādi efektīvāk tiek izlietoti no valsts budžeta izmaksājamie uzturlīdzekļi.Šobrīd parādnieki, kuri saviem bērniem nemaksā uzturlīdzekļus, kas ir noteikti ar tiesas nolēmumu, un šo pienākumu viņu vietā veic Administrācija, var tajā pat laikā iegādāties un iegādājas sev dažādas lietas un nekustamos īpašumus, izmantojot kredītiestāžu un finanšu iestāžu pakalpojumus. Saskaņā ar Uzturlīdzekļu garantiju fonda likuma 5. panta otrās daļas 2. punktu Administrācijai ir pienākums bezstrīdus kārtībā piedzīt no iesniedzēja, kas sniedzis nepatiesas ziņas (lai saņemtu uzturlīdzekļus), Fonda izmaksātos uzturlīdzekļus un likumiskos procentus par nepamatoti izmaksātajām uzturlīdzekļu summām. Taču praksē konstatēti gadījumi, kad ir mainījušies apstākļi, kas ietekmē iesniedzēja tiesības saņemt uzturlīdzekļus (piemēram, parādnieks maksā uzturlīdzekļus, bērns faktiski neatrodas iesniedzēja aprūpē u.c.). Taču likums nenosaka iesniedzēja pienākumu paziņot Administrācijai par šādiem apstākļiem, kā rezultātā iesniedzējs turpina nepamatoti saņemt uzturlīdzekļus. Līdz ar to likumā būtu nosakāms iesniedzēja pienākums paziņot Administrācijai par apstākļiem, kas ietekmē tiesības saņemt uzturlīdzekļus un, ja iesniedzējs to neveic, noteikt pienākumu atmaksāt izmaksātos uzturlīdzekļus.Saskaņā ar Uzturlīdzekļu garantiju fonda likuma 5. panta otrās daļas 2. punktu Administrācijai ir pienākums bezstrīdus kārtībā piedzīt no iesniedzēja, kas sniedzis nepatiesas ziņas (lai saņemtu uzturlīdzekļus), Fonda izmaksātos uzturlīdzekļus un likumiskos procentus par nepamatoti izmaksātajām uzturlīdzekļu summām.Taču likumā nav noteikta kārtība, kādā Administrācijai nodrošināt šo piedziņas funkciju. Līdz ar to, lai īstenotu tiesisku un efektīvu piedziņas procesu, kā arī noteiktu vienotu tiesību normu piemērošanu, ir nepieciešams noteikt likumā piedziņas procesa regulējumu par nepamatoti izmaksātajiem uzturlīdzekļiem no iesniedzēja.Izvērtējot iespēju īstenot minētos uzdevumus gan civilprocesuālajā kārtībā, gan administratīvi procesuālajā kārtībā, secināms, ka attiecīgajā situācijā nepastāv civiltiesisks strīds, kas būtu risināms Civilprocesa likuma noteiktajā kārtībā, jo: -         nav strīda par Administrācijas tiesībām prasīt iesniedzējam atmaksāt nepamatoti izmaksātos uzturlīdzekļus;-         nav strīda priekšmeta – likuma 8. pants un atbilstoši Civillikuma 179.panta piektā daļā noteiktajam deleģējumam Ministru kabineta noteikumi noteic izmaksājamo uzturlīdzekļu apmēru;-         nav strīda par personu, kurai ir pienākums atmaksāt nepamatoti izmaksātos uzturlīdzekļus (likuma 5. panta otrās daļas 2. punkts un 7. panta otrās daļas 5. punkts).Papildus atzīstams, ka, minētajā kārtībā nodrošinot piedziņas funkciju, tiks nodrošināts procesuālās ekonomijas princips:1) ekonomija attiecībā uz procesā ieguldīto laiku - lēmuma piespiedu izpilde nodrošināma salīdzinoši neilgā laika posmā;2) ekonomija attiecībā uz procesā ieguldītajiem resursiem (piemēram, nav jāmaksā valsts nodeva, tiek ieekonomētās izmaksas attiecībā uz Administrācijas un tiesu darbiniekiem, tiek ieekonomētās izmaksas attiecībā uz materiāltehnisko nodrošinājumu).Ņemot vērā minēto, secināms, ka, īstenojot piedziņu, lietderīgākais veids, kādā nodrošināt likumā noteikto piedziņas funkciju izpildi, ir pieņemt administratīvo aktu, ar kuru Administrācija uzliek personai (iesniedzējam) par pienākumu atmaksāt nepamatoti izmaksātos uzturlīdzekļus. Tādējādi minētā lēmuma labprātīgas neizpildes gadījumā Administrācijai būs tiesības nodrošināt tā izpildi Administratīvā procesa likuma 41. nodaļā noteiktajā kārtībā - nododot administratīvo aktu piespiedu izpildei, kas ietilpst zvērinātu tiesu izpildītāju kompetencē.Pašreiz likums precīzi nenosaka pienākumu iesniedzējam un parādniekam likumā noteiktajos gadījumos un kārtībā atmaksāt Fondam no tā izmaksātos uzturlīdzekļus un likumiskos procentus par tiem. Uzturlīdzekļu garantiju fonda likums noteic, ka lēmumu par uzturlīdzekļu izmaksas uzsākšanu paziņo parādniekam (nosūta uz deklarēto dzīvesvietu) un gadījumos, ja parādnieka dzīvesvieta nav zināma (nav deklarēta dzīvesvieta vai deklarētā dzīvesvieta ir zināma, bet faktiski parādnieks tajā nav sastopams), Administrācijai ir pienākums arī publicēt laikrakstā „Latvijas Vēstnesis” paziņojumu par uzturlīdzekļu izmaksas uzsākšanu. Šādā kārtībā netiek efektīvi izlietoti valsts budžeta līdzekļi. Līdz ar ko, ņemot vērā Dzīvesvietas deklarēšanas likuma mērķi - panākt, lai ikviena persona būtu sasniedzama tiesiskajās attiecībās ar valsti - un tajā noteikto personas pienākumu deklarēt dzīvesvietu (1. un 2. pants), būtu nosakāms, ka Administrācijai ir pienākums publicēt laikrakstā „Latvijas Vēstnesis” paziņojumu par uzturlīdzekļu izmaksas uzsākšanu tikai tādā gadījumā, ja parādnieks nav deklarējis savu dzīvesvietu. Turklāt noteikt Administrācijai pienākumu šādā gadījumā publicēt paziņojumu par uzturlīdzekļu izmaksas uzsākšanu arī Administrācijas tīmekļa vietnē, lai nodrošinātu papildus iespēju parādniekam iegūt informāciju par uzturlīdzekļu izmaksas uzsākšanu no Fonda līdzekļiem.Uzturlīdzekļu garantiju fonda likumā noteikts, ka Administrācijas lēmumu paziņo zvērinātam tiesu izpildītājam un no lēmuma saņemšanas dienas Administrācija uzturlīdzekļu piedziņas lietā piedzinējam izmaksāto summu un likumisko procentu apmērā kļūst par piedzinēju. Līdz ar to šobrīd Administrācija zvērinātam tiesu izpildītājam nosūta lēmumu par uzturlīdzekļu izmaksu, kas nav lietderīgi un efektīvi un ir saistīts finanšu un personālresursu izlietojumu, līdz ar ko nepieciešams vienkāršot šo procedūru, nosūtot zvērinātam tiesu izpildītājam tikai paziņojumu. Saskaņā ar Uzturlīdzekļu garantiju fonda likuma 9. panta otro daļu bāriņtiesas triju darbdienu laikā pēc lēmuma par aprūpes vai aizgādības tiesību atņemšanas pieņemšanas vai tiesas nolēmuma saņemšanas ierakstītā vēstulē nosūta Administrācijai apliecinātu lēmuma kopiju. Praksē konstatēts, ka no brīža, kad attiecīgais lēmums pieņemts, līdz brīdim, kamēr lēmums tiek noformēts rakstveidā un saņemts Administrācijā, paiet ilgāks laiks, un pašvaldībām arī jātērē ievērojams finanšu līdzekļu apmērs rakstveida lēmuma nosūtīšanai ierakstītā vēstulē, tādēļ secināms, ka šo procesu nepieciešams padarīt efektīvāku un vienkāršotāku. Veicot aprēķinu apakšprogrammas 54.02.00. „Uzturlīdzekļu fonds” 2010. gada budžeta „bāzes izdevumiem”, ņemot vērā 2009. gada budžeta grozījumos veiktos samazinājumus, plānoto ieņēmumu samazināšanos un to ietekmi 2010. gada budžetā, kā arī ņemot vērā ārējo apstākļu izmaiņas (pieaugot bezdarba līmenim, izpildu lietu skaitam zvērinātu tiesu izpildītāju lietvedībā, attiecīgi pieaug Administrācijā uzsākto uzturlīdzekļu izmaksu lietu skaits; palielinās bērnu skaits, kuru uzturam izmaksājami uzturlīdzekļi no Fonda līdzekļiem; samazinās izbeigto uzturlīdzekļu izmaksu skaits gadījumos, kad vecāks pats spēj nodrošināt uzturlīdzekļus savam bērnam), konstatējams, ka 2010. gadā apakšprogrammas ietvaros uzturlīdzekļu izmaksas nav iespējams nodrošināt visiem bērniem Ministru kabineta 2003. gada 1. jūlija noteikumos Nr. 348 „Noteikumi par minimālo uzturlīdzekļu apmēru bērnam” noteiktajā apmērā, jo pieejamā statistiskā informācija, kā arī makroekonomiskie rādītāji par bezdarba līmeni liecina par vērā ņemamiem faktoriem, kas būtiski ietekmē uzturlīdzekļu izmaksu apjomu 2010. gadā. Ņemot vērā minēto, ekonomisko situāciju valstī un piešķirto ierobežoto valsts budžeta līdzekļu apmēru šim mērķim, nepieciešams pārskatīt un likumā noteikt no Fonda izmaksājamo uzturlīdzekļu konstantu apmēru katra bērna uzturam, samērīgi samazinot šo katram bērnam izmaksājamo uzturlīdzekļu apmēru ar mērķi rast iespēju nodrošināt uzturlīdzekļu izmaksu 2010., 2011. un 2012. gadā visiem bērniem, kuriem Uzturlīdzekļu garantiju fonda likumā noteiktajos gadījumos un kārtībā ir tiesības uz uzturlīdzekļu saņemšanu no Fonda līdzekļiem (gan tiem bērniem, kuriem no Fonda līdzekļiem jau tiek izmaksāti uzturlīdzekļi, gan tiem bērniem, kuru uzturam iesniedzēji iesniegs iesniegumus par uzturlīdzekļu izmaksu 2010., 2011. un 2012. gadā).Turklāt nepieciešams likumā noteikt, ka samazinātais izmaksājamo uzturlīdzekļu apmērs tiek izmaksāts tikai noteiktu pārejas periodu – 2010., 2011. un 2012. gadā, kas tādējādi pēc pārejas perioda beigām nodrošina iesniedzējiem tiesības saņemt uzturlīdzekļus no Fonda līdzekļiem bērnu uzturam likumā paredzētā pirms izmaksājamo uzturlīdzekļu apmēra samazinājuma apmērā. |
| 3. Normatīvā akta projekta būtība  | Likumprojekta mērķis ir nodrošināt bērnus ar uzturlīdzekļiem atbilstoši Uzturlīdzekļu garantiju fonda likuma 3. panta pirmajai daļai pieejamā finansējuma ietvaros saskaņā ar likumiem par valsts budžetu kārtējam gadam laika periodā no 2010. gada 1. janvāra līdz 2012. gada 31. decembrim.Turklāt, ņemot vērā Administrācijas funkcijas - mērķtiecīgi un efektīvi garantēt valsts budžeta līdzekļu izlietojumu - nodrošināšanas nepieciešamību, likumprojekts arī paredz:1) papildus nosacījumus, kādiem jāatbilst iesniedzējam un bērnam, lai saņemtu uzturlīdzekļus no Fonda līdzekļiem, proti, bērnam faktiski jābūt iesniedzēja aprūpē, kā arī iesniedzējam un bērnam pastāvīgi ir jādzīvo un ir jābūt deklarētai dzīvesvietai Latvijas Republikas teritorijā. 2) Administrācijai tiesības pārtraukt uzturlīdzekļu izmaksu no Fonda, ja iesniedzējs vai bērns, par kuru veic uzturlīdzekļu izmaksas, izbrauc uz pastāvīgu dzīvi ārvalstī vai viņiem nav deklarētas dzīvesvietas Latvijas Republikas teritorijā; iesniedzējs faktiski neaprūpē bērnu;3) kad ir uzskatāms, ka persona pastāvīgi dzīvo Latvijas Republikā, proti, persona pastāvīgi dzīvo Latvijas Republikā, ja tā Latvijas Republikas teritorijā uzturas ne mazāk kā sešus mēnešus kalendārā gada laikā. Personas izbraukšana no Latvijas Republikas uz ārvalstīm, kas pārsniedz sešus mēnešus kalendārā gada laikā, uzskatāma par attaisnotu, ja izbraukšanas iemesls ir saistīts ar medicīniskās palīdzības saņemšanu ārstniecības iestādē, mācībām akreditētā izglītības iestādē vai arī Latvijas diplomātisko un konsulāro dienestu vai militāro dienestu Latvijas Republikas Nacionālajos bruņotajos spēkos ārvalstīs. Noteikts, ka šaubu gadījumā personas pienākums ir pierādīt, ka tā pastāvīgi dzīvo Latvijas Republikas teritorijā;4) iesniedzēja pienākumu paziņot Administrācijai par apstākļiem, kas var būt par pamatu uzturlīdzekļu izmaksas izbeigšanai, piemēram, kad bērns faktiski neatrodas iesniedzēja aprūpē, parādnieks maksā uzturlīdzekļus iesniedzējam vai arī iesniedzējs vai bērns, par kuru veic uzturlīdzekļu izmaksas no Fonda, izbrauc no Latvijas Republikas uz pastāvīgu dzīvi ārvalstī vai viņiem nav deklarētas dzīvesvietas Latvijas Republikas teritorijā. 5) piedziņas kārtību izmaksāto uzturlīdzekļu piedziņai no iesniedzēja;6) Administrācijai tiesības izsniegt ziņas no Fonda iesniedzēju un parādnieku reģistra kredītiestādēm, kredītiestāžu filiālēm, kapitālsabiedrībām, kas sniedz kreditēšanas un finanšu līzinga pakalpojumus, apdrošināšanas sabiedrībām un elektronisko sakaru pakalpojumu sniedzējiem par parādnieku, ar kuru tie dibina vai groza līgumsaistības. Tādējādi minēto pakalpojumu sniedzēji varēs pārliecināties par to, vai iespējamais klients ir maksātspējīgs un vai viņam nav nenokārtotas saistības, tādejādi pasargājot sevi no potenciāli maksātnespējīga klienta. Savukārt parādnieks, kura vietā no valsts budžeta tiek izmaksāti uzturlīdzekļi viņa bērna uzturēšanai, tiks netieši mudināts pildīt savu pamatpienākumu pret bērnu. Šobrīd valstī jau pastāv kredītu un līzinga pakalpojumu saņemšanas ierobežojumi personām, kas nav savlaicīgi norēķinājušās par veiktajiem pirkumiem līzingā, kā arī nav savlaicīgi atdevuši aizdevumu;7) ka gadījumos, ja parādnieks nav deklarējis savu dzīvesvietu, paziņojumu par uzturlīdzekļu izmaksas uzsākšanu publicē laikrakstā „Latvijas Vēstnesis” un Administrācijas tīmekļa vietnē; 8) pienākumu iesniedzējam atmaksāt Fondam no tā izmaksātos uzturlīdzekļus un likumiskos procentus par nepamatoti izmaksātajām uzturlīdzekļu summām, ja iesniedzējs sniedzis nepatiesas ziņas (lai saņemtu uzturlīdzekļus) vai nav paziņojis par apstākļiem, kas ietekmē tiesības saņemt uzturlīdzekļus, kā arī pienākumu parādniekam atmaksāt Fondam šā likuma 8. pantā noteiktajā kārtībā izmaksātos uzturlīdzekļus un likumiskos procentus par tiem;9) ka bāriņtiesas nekavējoties, bet ne vēlāk kā divu darba dienu laikā informē Administrāciju par pieņemto lēmumu attiecībā uz aprūpes vai aizgādības tiesību atņemšanu (piemēram, elektroniski vai pa faksu), nekonkretizējot nosūtāmo dokumenta veidu un formu; 10) noteikt, ka laika periodā no 2010.  gada 1. janvāra līdz 2012. gada 31. decembrim uzturlīdzekļus no Fonda līdzekļiem uzsāktajās uzturlīdzekļu izmaksas lietās un lietās, kas tiks uzsāktas pēc 2010. gada 1. janvāra, atbilstoši šā likuma 8. panta otrajai daļai izmaksā šādā apmērā:a) par katru bērnu no viņa piedzimšanas līdz 7 gadu vecuma sasniegšanai – 30 latus, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši Civillikuma 179. panta piektajai daļai; b) par katru bērnu no 7 gadu vecuma sasniegšanas līdz 18 gadu vecuma sasniegšanai – 35 latus, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši Civillikuma 179. panta piektajai daļai;11) noteikt, ka ne vēlāk kā līdz 2010. gada 30. jūnijam Administrācija no Fonda līdzekļiem uzsāktajās uzturlīdzekļu izmaksas lietās pārbauda iesniedzēju un bērnu, par kuriem veic uzturlīdzekļu izmaksas no Fonda, deklarētās dzīvesvietas esamību Latvijas Republikas teritorijā, kā arī šaubu gadījumā (piemēram, kredītiestādes konts, uz kuru tiek pārskaitīti uzturlīdzekļi no Fonda līdzekļiem, ir ārvalsts kredītiestādē u.c.) pārbauda, vai viņi pastāvīgi dzīvo Latvijas Republikas teritorijā. Konstatējot, ka iesniedzējs vai bērns, par kuru veic uzturlīdzekļu izmaksas no Fonda, izbraukuši no Latvijas Republikas uz pastāvīgu dzīvi ārvalstī vai viņiem nav deklarētas dzīvesvietas Latvijas Republikas teritorijā, Administrācija pārtrauc uzturlīdzekļu izmaksu atbilstoši likuma 9. panta pirmās daļas 4. punktam.Likumprojektam noteikts spēkā stāšanās datums 2010. gada 1. janvāris. |
| 3. Cita informācija  | Nav |

|  |
| --- |
| **II. Kāda var būt normatīvā akta ietekme uz sabiedrības un tautsaimniecības attīstību** |
| 1. Vispārēja ietekme uz sabiedrības un tautsaimniecības pārmaiņām | Nav attiecināms |
| 2. Ekonomiskā ietekme:2.1. makroekonomiskā vide;2.2. preču un pakalpojumu ražošanas apjoms un kvalitāte;2.3. cenas;2.4. eksporta un importa apjoms;2.5. konkurences apstākļi;2.6. jauninājumi un pētījumi;2.7. augstāka resursu izmantošanas efektivitāte | Nav attiecināms |
| 3. Ietekme uz uzņēmējdarbības vidi, administratīvajām procedūrām un administratīvo slogu komersantiem, pašnodarbinātajām personām, zemnieku un zvejnieku saimniecībām | Likumprojekts paredz administratīvo procedūru vienkāršošanu un optimizēšanu, līdz ar to nav prognozējama administratīvā sloga palielināšanās. |
| 4. Ietekme uz administratīvajām procedūrām un administratīvo slogu fiziskām personām | Likumprojekts paredz administratīvo procedūru vienkāršošanu un optimizēšanu, līdz ar to nav prognozējama administratīvā sloga fiziskajām personām palielināšanās. |
| 5. Sociālā ietekme:  5.1. sociālās situācijas izmaiņas;5.2. nodarbinātība | Ņemot vērā to, ka Likumprojekts paredz no 2010. gada 1. janvāra līdz 2012. gada 31. decembrim samazināt no Fonda izmaksājamo uzturlīdzekļu apmēru katram bērnam, tad attiecīgi samazināsies arī šo uzturlīdzekļu saņēmēju ienākumi, kas izlietojami bērnu uzturam. Tomēr šādā gadījumā bērniem, kuriem pienāksies uzturlīdzekļi no Fonda, tie tiks nodrošināti. |
| 6. Ietekme uz vidi:6.1. dabas resursu lietošana;6.2. ietekme uz piesārņojošo vielu emisiju vidē;6.3. darbības radītie atkritumi;6.4. ķīmisko vielu produktu ražošana;6.5. ietekme uz īpaši aizsargājamām sugām vai biotopiem;6.6. ietekme uz īpaši aizsargājamām teritorijām;6.7. cita veida piesārņojuma emisija vidē | Nav attiecināms |
| 7. Cita ietekme | Nav attiecināms |

|  |
| --- |
| **III. Kāda var būt normatīvā akta ietekme uz valsts budžetu un pašvaldību budžetiem** |
|  |  |  | tūkst.latu  |
| Rādītāji | Kārtējais gads 2009 | Trīs nākamie gadi |
| 2010 | 2011 | 2012 |
| 1.Izmaiņas budžeta ieņēmumos:1.1. valsts pamatbudžets, tajā skaitā iestāžu ieņēmumi no maksas pakalpojumiem un citi pašu ieņēmumi;1.2. speciālais budžets;1.3. pašvaldību budžets | 9557,0 |  |  |  |
| 2. Izmaiņas budžeta izdevumos:2.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;2.2. speciālais budžets;2.3. pašvaldību budžets | 10712,1 | -1155,1 | -1155,1 |  |
| 3. Finansiālā ietekme:3.1. valsts pamatbudžets,tajā skaitā iestāžu ieņēmumi no maksas pakalpojumiem un citi pašu ieņēmumi;3.2. speciālais budžets;3.3. pašvaldību budžets | -1155,1 | +1155,1 | +1155,1 |  |
| 4. Prognozējamie kompensējošie pasākumi papildu izdevumu finansēšanai | Nav attiecināms |  |  |  |
| 5. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)2009.gadā kopā Uzturlīdzekļu garantijas fondam likumprojektā minētās funkcijas nodrošināšanai paredzēts finansējums 9 556 975 Ls un izdevumi plānoti 10 712 051 Ls. Finansiālās bilances 1 155 076 Ls segšanai tiek izmantots maksas pakalpojumu un citu pašu ieņēmumu naudas līdzekļu atlikums.Saskaņā ar Finanšu ministrijas makroekonomiskajiem rādītājiem par prognozi bezdarba līmenim 2010. gadā; 2008. gada un 2009. gada pirmā pusgada statistikas pārskatu - informāciju par zvērinātu tiesu izpildītāju darbu Latvijā; Nodarbinātības valsts aģentūras statistikas informāciju par bezdarba līmeņa faktiskajiem radītājiem 2008. un 2009. gadā; kā arī informāciju no Fonda Automatizētās lietvedības sistēmas (ALS) un Fonda uzturlīdzekļu sistēmas (UGFUS), ir veikta analīze ārējo faktoru ietekmei un veikts uzturlīdzekļu izmaksām papildu nepieciešamā finansējuma aprēķins. Gada vidējais bezdarba līmenis % no ekonomiski aktīviem iedzīvotājiem:

|  |  |  |  |
| --- | --- | --- | --- |
| **Rādītāja nosaukums** | **2008.gada 2. pusgads** | **2009.gada 1.pusgads (Nodarbinātības valsts aģentūras statistikas informācijas vidējais rādītājs)** | **Prognoze** |
| **2009.gada 2. pusgads (Prognozējot izmaiņas (+/-) procentos par pamatu ņemta Nodarbinātības valsts aģentūras statistikas informācija par 1. pusgada rādītājiem)** | **2010.gads (FM prognozētais (gada vidējais) makroekonomiskais rādītājs)** |
| Gadā vidējais bezdarba līmenis % no ekonomiski aktīviem iedzīvotājiem | 5.7% | 10.4% | 12.47% | 13.2% |
| Izmaiņas (+/-) procentos |   | 4.66% | 2.09% | 0.73% |

Pieaugot bezdarbam, palielinās to vecāku skaits, no kuriem nav iespējams piedzīt uzturlīdzekļus:

|  |  |  |  |  |
| --- | --- | --- | --- | --- |
| **Rādītāja nosaukums** | **2008.gada 2. pusgads** | **2008.gads** | **2009.gada 1. pusgads**  | **Prognoze** |
| **2009. gada 2.pusgads** | **2009.gadā kopā** | **2010.gads**  |
| Prasību skaits par uzturnaudas piedziņu ZvTI lietvedībā ( gab) | 3224 | 6448 | 5091 | 5928 | 11019 | 11312 |
| Izmaiņas (+/-) procentos salīdzinot ar iepriekšējo periodu | X | X | 4.66% | 2.09% | X | 0.73% |
| Izmaiņas (+/-) lietu skaitā salīdzinot ar iepriekšējo periodu (gab) |   | X | 1867 | 837 | 2704 | 292 |

* *iekrāsoti zināmie rādītāji, pārējie ir prognozes*

Pieaugot izpildu lietu skaitam par uzturlīdzekļu piedziņu zvērinātu tiesu izpildītāju lietvedībā, pieaug Administrācijā iesniegto iesniegumu skaits ar lūgumu uzsākt uzturlīdzekļu izmaksu bērniem:

|  |  |  |  |  |
| --- | --- | --- | --- | --- |
| **Rādītāja nosaukums** | **2008.gada 2. pusgads** | **2008.gads** | **2009.gada 1. pusgads** | **Prognoze** |
| **2009. gada 2.pusgads** | **2009.gadā kopā** | **2010.gads** |
| *Lietas, kuras iesniegtas UGFA no ZvTI lietvedībā esošajām lietām*  | gab | 1630 | 3530 | 3071 | 3576 | 6647 | 6787 |
| *Lietas, kuras iesniegtas UGFA no ZvTI lietvedībā esošajām lietām*  | *%* | *51%* | *55%* | *60%* | *60%* | *60%* | *60%* |
| *Jauno bērnu pieaugums* | *gab* | *1989* | *3750* | 3433 | 3998 | 7431 | 7587 |
| *Pastāvīgo bērnu skaits perioda beigās (esošie bērni + jaunpienākušie bērni -bērni, kuriem izbeigtas izmaksas)* | *gab* | *X* | *16086* | *18257* | *X* | *20750* | *25000* |
| *Nepieciešamais finansējums bērniem, kuriem uzsāka maksāt 2009.gadā (jaunpienākušie bērni 2009.gadā)* | *Ls* | *X* | *X* | *X* | *X* | *2,263,000* | *4,258,255* |
| *Nepieciešamais finansējums bērniem, kuriem uzsāks maksāt 2010.gadā (jaunpienākušie bērni 2010.gadā)* | *Ls* | *X* | *X* | *X* | *X* |  | 2,561,264 |
| *Nepieciešamais finansējums uz 01.01.09. pastāvīgajiem bērniem*  | *Ls* | *X* | *X* | *X* | *X* | 8448999 | 7,374,132 |
| ***Nepieciešamais finansējums uzturlīdzekļu izmaksām kopā***  | **Ls** | **4110008** | **7889490** | **4898622** | **5813377** | **10,711,999** | **14193651** |
| ***Pieejamie resursi izdevumu segšanai***  | *Ls* | *X* | *X* | ***4898674*** | ***5813377*** | **10712051** | **9556975** |
| ***Papildus nepieciešamie finansu līdzekļi***  | ***Ls*** | ***X*** | ***X*** | ***X*** | ***X*** | **Ls 0** | **4636676** |

*\* iekrāsoti zināmie rādītāji, pārējie ir prognozes*Mainoties ārējiem apstākļiem - pieaugot bezdarba līmenim, kas būtiski ietekmē aprēķiniem par pamatu ņemtos prognozētos rādītājus, kā arī, ņemot vērā izpildu lietu skaitu zvērinātu tiesu izpildītāju lietvedībā; Administrācijā uzsākto uzturlīdzekļu izmaksu lietu skaitu, līdz ar ko palielinās to bērnu skaits, par kuriem izmaksājami uzturlīdzekļi no Fonda līdzekļiem; iesniedzēju, kuriem uzturlīdzekļus izmaksā mazākā apmērā kā noteicis Ministru kabinets, aktivitāti uzturlīdzekļu apmēra grozīšanai; izbeigto uzturlīdzekļu izmaksu skaitu gadījumos, kad vecāks pats spēj nodrošināt uzturlīdzekļus savam bērnam, proporcionāli izmainās nepieciešamais uzturlīdzekļu izmaksu apmērs. Lielāko ietekmi uz 2010. gada uzturlīdzekļu izmaksām no Fonda noteiks bērni, par kuriem 2009. gadā tiks uzsākta uzturlīdzekļu izmaksa no Fonda - jo lielāks būs bērnu skaits gada sākumā, jo lielākas uzturlīdzekļu izmaksas būs līdz gada beigām.Tādējādi uzturlīdzekļu nodrošināšanai Ministru kabineta 2003. gada 1. jūlija noteikumos Nr. 348 „Noteikumi par minimālo uzturlīdzekļu apmēru bērnam” noteiktajā apmērā, ņemot vērā pašreizējos makroekonomiskos rādītājus, prognozējamais papildus nepieciešamais finansējums būs 4,6 miljoni latu. Uzturlīdzekļu garantijas fondam likumprojektā minētās funkcijas nodrošināšanai 2010.gadā paredzēts finansējums 9 556 975 Ls un izdevumi plānoti 9 556 975 Ls, lai iekļautos plānotā budžeta ietvarā nepieciešams grozīt normatīvo aktu tādējādi ietaupot 4 636 676 Ls.Plānoti izdevumi 2010.gadā pret 2009.gadu tiktu samazināti par 1 155 076 Ls.

|  |  |  |
| --- | --- | --- |
| ***Pozīcijas nosaukums:*** | ***Līdzekļu ekonomija grozot normatīvo aktu*** |  |
| **1-6 gadiem** |  **Ls 45**  |  **Ls 30**  |  |
| **7-18 gadiem** |  **Ls 54**  |  **Ls 35**  |  |
| Izmaksas uz gada sākumu esošajiem bērniem, atskaitot izbeigtās izmaksas pilngadīgajiem bērniem, citas izbeigšanas (ne pilngadības dēļ) un pieskaitot izmaksu pieaugumu uzturlīdzekļu apmēra grozīšanai  | **Ls 11,632,387** | **Ls 7,884,451** | **Ls 3,747,936** |  |
| *Prognozētais vidējais jauno bērnu pieaugums no* ***630*** *līdz* ***640*** *bērniem mēnesī, t.i. gadā sasniedzot* ***7680*** *bērnus.:* |   |  |
| Uzturlīdzekļu izmaksas 2010.gadā jaunpienākušajiem bērniem : | **Ls 2,561,264** | **Ls 1,672,525** | **Ls 888,739** |  |
| **Izmaksas kopā Ls**  | **Ls 14,193,651** | **Ls 9,556,975** | **Ls 4,636,676** |  |
|  |  |  |  |  |
| **Vidējie faktiskie rādītāji %:**  |  |  |  |  |
| Jaunpienākušie bērni % vecumā no 1-6 gadiem no kopējā jaunpienākušo bērnu skaita: | 30% |
| Jaunpienākušie bērni % vecumā no 7-18 gadiem no kopējā jaunpienākušo bērnu skaita: | 70% |
| Izbeigtās izmaksas bērniem vecumā no 1-6 gadiem, "ne pilngadības dēļ" no kopējā bērnu skaita, kuriem izbeigtas izmaksas: | 17% |
| Izbeigtās izmaksas bērniem vecumā no 7-18 gadiem, "ne pilngadības dēļ" no kopējā bērnu skaita, kuriem izbeigtas izmaksas: | 83% |
|  |  |  |  |  |
|  |  |  |  |  |
|  |  |  |  |  |
| **Bērnu skaita prognoze 2010.gadā** |  |  |  |
| ***Aktīvo ( pastāvīgo) bērnu skaits uz 31.12.2009***  | **20750** |  |  |  |
| ***Bērnu skaits uz 01.01.2010, jo 165 bērniem decembrī vēl ir izmaksa - līdz pilngadības sasniegšanai,bet uz 01.01.2010 šie bērni nav vairs pastāvīgo bērnu skaitā***  | **20,585** |  |  |  |
| *Jaunie bērni "+"* | 7,680 |  |  |  |
| *Tajā skaitā 2.8 % no jaunpienākušajiem bērniem pārskata gadā sasniedz pilngadību* | -215 |  |  |  |
| *Zināmie bērni, kuri 2010.gadā sasniegs pilngadību"-"* | -1,891 |  |  |  |
| *Citu apstākļu -ne pilngadības sasniegšanas dēļ izbeigtas izmaksas "-"* | -516 |  |  |  |
| ***Bērnu skaits uz 31.12.10.*** | **25,643** |  |  |  |
|  |  |  |  |  |
| *Prognoze, ka kopā ar uzturlīdzekļu izmaksām esošā budžeta ietvaros tiktu nodrošināti 28 tūkst. bērnu, bet gada beigās aktīvo (pastāvīgo) bērnu skaits atskaitot pilngadīgos un citas izbeigšanas sasniegtu 25 tūkst.* |  |

 |
| 6. Cita informācija | Nav attiecināms |

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) – norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt | Izstrādājami grozījumi Ministru kabineta 2009. gada 5. maija noteikumos Nr. 408 „Noteikumi par iesnieguma paraugu uzturlīdzekļu izmaksai un iesniegumam pievienojamajiem dokumentiem”, paredzot iesniedzējam pienākumu norādīt ziņas par deklarēto dzīvesvietu un vai pastāvīgi dzīvo Latvijas Republikas teritorijā, pienākumu iesniedzējam informēt Administrāciju par apstākļiem, kas ietekmē uzturlīdzekļu izmaksu no Fonda.Atbildīgā par projekta izstrādi ir Tieslietu ministrija. |
| 2. Cita informācija  | Nav |

|  |
| --- |
| **V. Kādām Latvijas starptautiskajām saistībām atbilst normatīvais akts** |
| 1. Saistības pret Eiropas Savienību | Nav attiecināms |
|  2. Saistības pret citām valstīm un starptautiskajām institūcijām un organizācijām | Nav attiecināms |
| 3.Saistības, kas izriet no Latvijai saisto­šajiem divpusējiem un daudzpusējiem starptautiskajiem līgumiem | Nav attiecināms |
| 4. Atbilstības izvērtējums 1. tabula |
| Attiecīgo Eiropas Savienības tiesību aktu veids (piemēram, Eiropas Kopienas dibināšanas līgums, direktīva, regula, lēmums, vadlīnijas, rekomendācijas), nosaukums, datums un numurs, kuru prasības tiek pārņemtas vai ieviestas ar normatīvo aktu | Nav attiecināms |
| 2. tabula |
| Eiropas Savienības tiesību akts un attiecīgā panta Nr. (uzskaitot katru direktīvas vienību – pantu, daļu, punktu, apakšpunktu) | Latvijas normatīvā akta projekta norma, kas pārņem katru šīs tabulas 1.ailē norādīto direktīvas vienību (uzskaitot visu normatīvā akta projekta vienību Nr.) | Komentāri |
| Nav attiecināms. | Nav attiecināms. | Nav attiecināms |
| 5. Saistības sniegt paziņojumu Eiropas Savienības institūcijām atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta sniegšanas un finanšu noteikumu projektiem | Nav attiecināms |
| 5. Cita informācija  | Nav |
| **VI. Kādas konsultācijas notikušas, sagatavojot normatīvā akta projektu** |
| 1. Ar kurām pilsoniskās sabiedrības un sociālo partneru organizācijām un citām iesaistītajām institūcijām konsultācijas ir notikušas | Konsultācijas nav notikušas  |
| 2. Kāda ir šo pilsoniskās sabiedrības un sociālo partneru organizāciju un citu iesaistīto institūciju pozīcija (atbalsta, iestrādāti to iesniegtie priekšlikumi, mainīts formulējums to interesēs, neatbalsta) | Konsultācijas nav notikušas |
| 3. Kāds konsultāciju veids un sabiedrības informēšanas pasākumi ir izmantoti | Konsultācijas nav notikušas  |
| 4. Konsultācijas ar ekspertiem | Konsultācijas nav notikušas |
| 5. Cita informācija | Nav |

|  |
| --- |
| **VII. Kā tiks nodrošināta normatīvā akta izpilde** |
| 1. Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Normatīvā akta izpilde tiks nodrošināta esošo institūciju un funkciju ietvaros. |
| 2. Kā sabiedrība tiks informēta par normatīvā akta ieviešanu | Normatīvā akta projekts pēc tā pieņemšanas tiks publicēts laikrakstā „Latvijas Vēstnesis” un periodiskajā izdevumā „Latvijas Republikas Saeimas un Ministru Kabineta Ziņotājs”, kā arī iekļauts Normatīvo aktu informācijas sistēmā (NAIS) un tiesību aktu portālā [www.likumi.lv](http://www.likumi.lv/). |
| 3. Kā indivīds var aizstāvēt savas tiesības, ja normatīvais akts viņu ierobežo | Ja indivīds uzskata, ka viņa tiesības normatīvais akts aizskar nepamatoti, viņš var vērsties ar konstitucionālo sūdzību Satversmes tiesā. |
| 4. Cita informācija  | Nav. |

Tieslietu ministrs M. Segliņš

Vīzē: Valsts sekretārs M. Lazdovskis

09.10.2009. 09:50

4230

K. Veidenbauma

67036835, Kristine.Veidenbauma@tm.gov.lv